Noen mønsterbedrift i en mønsterby ble Jernverket aldri. Det ble reist store blokker i Mo i Rana for arbeidere, mens funksjonærer og ingeniører bodde typisk i rekkehus. Direktørene bodde i Jernverkets eneboloiger. Historikeren Tore Linné Eriksen har i boken pekt på at boligplanleggingen i 1950-årenes Mo i Rana gikk ut på å bygge for ulikhet mellom Jernverkets ansatte. Denne planleggingen gikk både Arbeiderpartiregjeringen, lokale arbeiderpartipolitikere og bedriften selv inn for.